A vorruca ye una lesión cutania causada por o virus d'o papiloma human. Son lesions que presientan una forma variable; cheneralment de forma globular, que pueden afectar a distintas zonas d'a piel. A suya extirpación no ye facil ya que as vorrucas tienen o suyo propio sistema d'irrigación sanguínea que causan un sangrau abundant en a suya extracción cirurchica; amás pueden rechenerar-se con mayor virulencia. Adicionalment compromete quantos terminals nerviosos por o que a suya extracción u manipulación causa gran dolor.